Politiets teknikere har nu fastslået, hvad der forårsagede den brand i Hobro, som 24. maj kostede to børn livet. Det skriver Nordjyllands Politi i en pressemeddelelse. - Vi har lokaliseret brandens arnested til omkring denne fryser, som der blev fundet fejl på - og vi betragter sagen som en dybt tragisk ulykke, siger politikommissær Lene Madsen, der har været leder af efterforskningen. Branden opstod i et hus på Mariagervej i Hobro natten til den 24. maj. Da beredskabet nåede frem, var huset overtændt. To børn på syv og 11 år og lå og sov på husets førstesal, da branden opstod. Børnenes mor og hendes samlever forsøgte flere gange at redde børnene ud, men de kraftige flammer gjorde det umuligt. Nordjyllands Politis undersøgelser i sagen er nu afsluttet.

Opsummering:
Det var en el-fejl i en fryser, der forårsagede den brand i Hobro, som førte til, at to børn omkom.